text: Falske hjemmehjælpere på spil i Sønderjylland
  09 marts 2011 kl. 12.54
  I går blev en ældre borger i Sønderhav udsat for tricktyveri i sit eget hjem. Ligeledes blev ældre borgere i Sønderborg og Kruså udsat for forsøg på tricktyveri i deres eget hjem.
  I det ene tilfælde fra Sønderborg ventede en mand, i en mørk metallic personbil med danske nummerplader, på kvinden. Der blev umiddelbart ikke stjålet noget.
  I det andet tilfælde fra Sønderhav, kom der to kvinder ind i huset, og mens de talte med beboerne, sneg en tredje tyv sig ind og stjal kontanter fra en pung. Pungen lå i en skuffe, der var låst, men tyven havde fundet nøglen.
  I det tredje tilfælde fra Kruså forsøgte en kvinde at komme ind i huset, men det lykkedes ikke.
  
  Sparsomt signalement
  Politiet formoder, der er tale om samme gerningsmand/gerningsmænd og har følgende signalement af den ene tricktyv:
  ? Kvinde
  ? Arabisk/udenlandsk af udseende
  ? Ca. 35 ? 40 år.
  Syd- og Sønderjyllands Politi advarer borgerne imod , at lukke personer ind i deres hjem, som de ikke kender.
  Hvis man har oplysninger til tricktyverierne, bedes man kontakte Syd- og Sønderjyllands Politi på telefon 1-1-4.
  